भुरग्यांच्या हक्कांचेर एकवटीत राष्ट्र संघ कबलात हो भुरग्यांखातीरच्या सगल्या आंतरराष्ट्रीय कायद्यातलो सगल्यांत म्हत्वाचो कायदो आसा, जो सीआरसी म्हूण लोकप्रिय आसा. हो आमच्या भारतीय संविधान आनी कायद्या सयत, सगल्या भुरग्यांकडेन कसले हक्क आसपाक जाय ते थारायता.
 पिराय मतींत घेनासतना सगल्या लोकांक मनीस हक्क आसतात, तातूंत भुरग्यांचोय आसपाव आसता. पूण, तांच्या खासा दर्ज्याक लागून - जंय प्रौढा परस भुरग्यांक आनीक संरक्षण आनी मार्गदर्शनाची गरज आशिल्ल्यान - भुरग्यांचेय स्वताचे कांय खासा हक्क आसतात. तांकां बाल (भुरग्यांचे) हक्क म्हणटात आनी भुरग्यांच्या हक्कांचेर एकवटीत राष्ट्र संघ कबलातींत ते दिल्यात.
 तत्काळ हक्क (नागरी आनी राजकी हक्क), जातून भेदभाव, ख्यास्त, फौजदारी केशींनी योग्य सुनावणी घेवपाचो हक्क आनी वेगळी किशोर न्याय यंत्रणा, जिवीत रावपाचो हक्क, नागरीकत्वाचो हक्क, कुटुंबाक परत मेळपाचो हक्क ह्या सारकिल्या गजालींचो आसपाव आसा. चडशे संरक्षण हक्क तत्काळ हक्क गटांत येतात आनी ताका लागून ताका तत्काळ लक्ष दिवपाची आनी हस्तक्षेप करपाची गरज आसता.
 विकसीत हक्क (अर्थीक, सामाजीक आनी सांस्कृतीक हक्क), जातून भलायकी आनी शिक्षण तशेंच पयल्या गटांत आसपावीत नाशिल्ले हक्क आसपावतात.
 टिपः भुरगीं व्हडली जाता तशी तांकां वेगवेगळ्यो क्षमता आनी परिपक्वतेचे प्रमाण मेळटा. हाचो अर्थ असो न्ही की ते 15 वा 16 वर्सा पिरायेचे जाले की तांकां सुरक्षेची गरज ना. देखीक, आमच्या देशांत 18 वर्सा पिराये सकयल्या भुरग्यांक लग्न जावपाक आनी काम करपाक लायतात. पूण ते परिपक्व जाल्यात अशें समाजाक दिसता म्हूण तांकां कमी संरक्षण मेळपाक जायना. प्रौढ जावपाच्या मार्गाचेर तांकां जिवितांक बरी सुरवात मेळची म्हूण जतनाय घेवपाक तांकांय बरें संरक्षण, संद आनी मजत मेळपाक जाय.
 स्रोतः युनिसॅफ(UNICEF)